Document ID: /fineweb-2-swissfilter-quality_10-filterrobots/filtered/02038.jsonl.gz/4493

Christian Jenny di ch'el candidescha sco independent per il presidi da San Murezzan, suenter che giuvens e giuvnas da San Murezzan al hajan dumandà da far quai l'onn passà.
I dovria ina schelta
El veglia porscher a la glieud ina vaira elecziun, scriva Christian Jenny en la communicaziun che lantscha sia candidatura. Sche mo in candidat sa mettia mintga quatter onns a disposiziun, na saja quai nagina democrazia. Perfin sch'il suveran confermia il president actual e n'elegia betg el, saja quai tuttina anc meglier che da «mo pudair empustar mintga quatter onns il menu in».
In da San Murezzan tenor agens pleds
Christian Jenny è tenor atgnas indicaziuns collià dapi 20 onns cun San Murezzan. L'um da 40 onns è chantadur d'operas scolà e dapi 15 onns activ sco manager cultural ed organisatur d'occurrenzas. Ils davos diesch onns ha el sviluppà il Festival da Jazz, in impurtanta occurrenza culturala dal Grischun.
RR novitads 11:00